قوزیی قیبریس تورک جمهوریتی‌نین قورولماسی‌نین 36-جی ایلدؤنومو مراسیم‌لرله قئید اولونور.
لئفکوشا آتاتورک عابده‌سی قارشی‌سیندا کئچیریلن مراسیمده قوزیی قیبریس تورک جمهوریتی‌نین پرزیدنتی مصطفی آکینجی و تورکیه پرزیدنتی نین معاوینی فواد اوختای ین عابده‌یه اکلیل قویماسیندان و بیر دقیقه‌لیک سوکوت‌دان سونرا ایستیقلال هیمنی‌نین اوخونماسی ایله بایراق‌لار دیریی چکیلیب.
آکینجی مراسیمده ائتدیگی چیخیشدا 15 نوامبر 1983-جو ایلده قوزیی قیبریس تورک جمهوریتی‌نین اعلان ائدیلدیگینی خاطیرلادا‌راق، قوزیی قیبریس تورک جمهوریتی‌نین "قورولما قراری"ندا و "موستقیل‌لیک بیاننامه‌سی"نده ده ایفاده ائدیلن ایکی خالقین برابر سویه‌ده موذاکیره‌لرله، باریشچیل، عدالت‌لی و دایمی بیر حل یولو تاپیلماسی‌نین مومکون و واجیب اولدوغو، قوزیی قیبریس تورک جمهوریتی‌نین اعلانی‌نین ایکی برابر خالق آراسیندا فدراسیون داخیلینده بیر طرفداشلیغین قورولماسینا مانعه دئییل، حتی آسانلاشدیریجی اولاجاغی‌نین دا خصوصیله وورغولاندیغینی سؤیله‌ییب.
حل یولو هدفی ایستیقامتینده بمت ایله امکداش‌لیق چرچیوه‌سینده جهدلرین داوام ائدجگینی وورغولایان آکینجی دئییب: "بو چرچیوه‌ده 25 نوامبر گونو بمت باش کاتیبی آنتونیو گوترشین دعوتیله حؤرمت‌لی (قیبریس روم ایجماسی‌نین لیدری) نیکوس آناستاسیادیس ایله بیر گؤروش کئچیرجییک. آدامیزین دینج‌لیک و باریش ایچینده بیر گله‌جه‌یه اوز توتا بیلمه‌سی اوچون سیاسی ایراده و قرارلی شکیلده حرکت ائدجییک".
آکینجی سیاسی برابرلیک، تهلوکه‌سیزلیک و آزادلیق ایچینده بیر گله‌جک قورولماسی اوچون قانونی حاق و ماراق‌لاری آخیرادک مدافعه ائده‌رک، یاپیجی شکیلده گؤروش‌لرده ایشتیراک ائده‌جک‌لرینی دیله گتیریب و "البته بو یاپیجی آنلاییشیمیزین طرف-موقابیل‌لریمیزده ده اولماسینی ایستیجییک. بو ییغینجاغین ثمره‌لی و مثبت آدیم اولماسینی دیلییریک" دئیه بیلدیریب.
